**Dagsorden til skolebestyrelsesmøde**

**Dato:**

**TORSDAG d. 28. januar klokken 16.30 – 18.30. VIRTUELT MØDE.**

|  |  |
| --- | --- |
| **Deltagere:**  Ronni Schønemann – forælder (Formand)  Henriette Winther – forælder  Morten Sterling – forælder  Nathja Molsgaard – forælder  Jette Haunstrup – forælder (sup.)  Karina Gottlieb – forælder (sup.)  **Medarbejdere:**  Jeppe Dørup – TR lærere og medarbejderrepræsentant  Rasmus K. Jacobsen– TR pædagoger medarbejderrepræsentant  Dorte Pedersen (Økonomi)  David Wulf Andersen – Viceskoleleder og referent  **Afbud fra:**  Bo Rasmussen – forælder (Næstformand)  Kim Hansen – forælder (sup.)  Stefan Wilkens – Eksternt medlem fra Skellerup  Miguel Svane – Skoleleder  **DAGSORDEN:** |  |

1. **Nyt fra Skoleleder, Formanden og Skellerup.**

Visitationen

Miguel deltager i visitationsudvalget der beslutter hvilke børn fra Nyborg Kommune der visiteres til Heldagsskolen for det kommende skoleår. Som det ser ud lige nu ender vi omkring 53-54 elever, hvilket passer fint i forhold til vores økonomiske ramme (se senere). Dette antal giver plads til at modtage nogle tilflyttere gennem skoleåret, mens vi forhåbentlig løbende lykkes med nogle udslusninger.

Reduceret tid

Lærere og pædagoger har taget godt imod nedsat skoletid. Alle medarbejdere kan blive presset af at have egne børn hjemme, mens de selv skal på arbejde. Nedsat skoletid støtter i denne problematik. Den nedsatte skoletid understøtter vores mulighed for at være to voksne på hver klasse og dermed gøre det lettere at holde klasserne adskilt.

1. **Status på corona restriktioner og elevernes og personalets hverdag.**

Tilbagemeldinger fra forældrerepræsentanter og personale tyder på at alle oplever tryghed og tillid til at skolen løser udfordringerne på en god måde og informerer godt.

Da vi ”opererer” i det vi kalder nødundervisning med fysisk fremmøde, er der gode muligheder for at tilpasse vores skoletilbud til vilkårene. Der vil således heller ikke blive krav om erstatningsundervisning grundet nedsat skoletid.

Skolen bruger de mobile testcentre til at tilbyde en ugentlig test af personale. Der har været stor opbakning med hhv. 39 og 40 testede medarbejdere de første to gange.

Hvis vi kommer til at opleve udbredt smitte blandt personale, eller hvis mange sendes hjem i op til 12 dage som primærkontakt, vil dette kunne lukke dele af skolen ned grundet personalemangel.

Skolens afgangselever arbejder videre mod at gøre klar til afgangsprøver – om de bliver gennemført ved vi endnu ikke. Ligeledes arbejder vi, sammen med uddannelsesvejledningen, med at forberede elever der skal videre i erhvervsuddannelse, på efterskole eller andet til det de skal.

1. **Elevernes fritidsfællesskaber. Nyt om skolens status og undersøgelse. (v. David). Bilag vedlagt.**

Tallene i vores interne undersøgelse er meget lave og understøtter at det giver god mening at vi arbejder med emnet.

Der er oplevelser der peger på at klubberne muligvis ikke har resurser til at inkludere børn der har brug for særlig støtte.

Der kom en række gode bud på muligheder for at understøtte vores børns mulighed for at deltag i fritidsaktiviteter:

Jeppe retter opmærksomhed på at undersøge muligheden for at lave fritidsaktiviteter efter skoletid, men stadig i skolens regi.

Alternativt kunne vi arbejde på et tæt sammen med Ungdomsskolen, der kunne hente elever til tilbud her hos os.

Vi har (haft) gode samarbejder med foreninger, skydning og ridning, der har lavet aktiviteter – kan dette styrkes?

Muligheden for at vores medarbejdere, men under Ungdomsskolen, kan oprette fritidsaktiviteter for vores børn?

Kunne vi spørge vores børn om hvordan en fritidsaktivitet kan tilpasses så det bliver en succes for dem? I Odense har de ”Fritidsvejledningen uden grænser”, der primært henvender sig til resursesvage familier – mulighed for at hente erfaringer fra deres arbejde?

Kunne man arbejde med et ”støttekorps” af voksne – medarbejdere eller forældre – der kunne støtte vores børn i at deltage ude i klubberne.

Kunne der være et samarbejde med foreningerne i Skellerup?

Tiltag der kunne bringe os videre:

Kontakt til Ungdomsskolen for at afklare muligheder for samarbejde.

Ud til drøftelse i medarbejdergruppen.

Involver elevrådet.

1. **Økonomi:**

* **Regnskabsfremlægning 2020 (v. Dorte)**

Forventet resultat er et overskud på 205.000, hvilket er væsentligt bedre end forventet gennem året. Vi er blevet imødekommet fra Skoleforvaltningen omkring vores underskud på behandlingsafdelingen og en underbudgetteret SFO. Vi har desuden haft en besparelse på vikarkontoen i den periode vi har været nedlukket.

* **Budgetfremlægning (v. Dorte og David). Kommentarer og godkendelse af bestyrelsen**

Vi arbejder for første gang med et rammebudget der ligger fast for de kommende to år. Det betyder at vi kender vores økonomiske tildeling på nyborgbørn, der er baseret på 55 elever. Elever fra andre kommuner giver en tildelt økonomi pr. elev. Vi budgetterer med 39 udenbyselever gennemsnitligt over året.

På udgiftssiden budgetterer vi med 18 faste lærere og 15 faste pædagoger.

Vi har tidsbegrænsede og begivenhedsbetingede ansættelser som der skal tages stilling til i foråret.

Usikkerheder der kan på virke budgettet er antallet af udenbyselever – et højt antal vil give mulighed for at bibeholde ansættelser af nu tidsbegrænsede ansættelser.

Det blev drøftet at etablere et rådighedsbeløb som elevrådet har indflydelse på at disponere.

Drøftelser omkring vikarsituationen: Det er ikke nemt at holde skolen med dygtige, uddannede, vikarer – det er ikke lige så attraktivt at søge en stilling der er tidsbegrænset eller timebaseret. I hvor høj grad er det muligt at dække vores vikarbehov med faste ansættelser?

Konklusion:

Bestyrelsen godkender budgettet med den tilføjelse at vi skal kigge efter et rådighedsbeløb som elevrådet kan være med til at disponere over.

Bestyrelsen er optaget af problemstillingen omkring vikardækning og vil gerne arbejde med udarbejdelse af princip omkring dette område.

1. **Evt.**

*Har alle styr på mødedatoer (rullende dage kl. 16.30-18.30):*

*24. marts + fotografering hvis mødet bliver fysisk.*

*29. april*

*10. juni*

*Næste mødepunkter:*

* *3i1 målingen og APV*
* *Elevernes fritidsfællesskaber*
* *Princip omkring vikardækning*